Järgnev saade on valminud
tänu Andrew Wommacki sõprade ja teenistuspartnerite toele,
tähistades 40-aasta pikkust aega,
mil kiidetud Jumalat ja jagatud Tema tingimusteta armastust.
Tere tulemast vaatama tänast saateosa,
kus tuleb juttu Jumala Sõna väest, mis muudab me elusid.
Seda kõike teema all "Vaim, hing ja ihu".
Siin aga Andrew Wommack isiklikult.
Tere tulemast vaatama me saadet!
Täna jätkan õpetusega sarjast "Vaim, hing ja ihu",
mis on kätkenud ka teemasid Jumala usk ja Kristuse meel.
Kõik meie materjalid on tellitavad ka interneti teel
ja seda vabatahtliku annetuse alusel,
kus oleme küll ka soovitava summa ette andnud.
Samas on inimesi, kes ei maksa midagi.
Olen võtnud oma erinevad õpetused ja pakun neid kõiki ka eraldi osadena.
Täna pakun sulle 3'ndat osa oma 4-osalisest seeriast
ja julgustan sind väga seda endale tellima.
Olen siiani rääkinud sellest,
kuidas meil on Kristuse meel (1 Korintlastele 2:16).
Me oleme olete rõivastunud uude inimesse,
kes pidevalt uueneb tunnetama oma Looja näo kohaselt.
See on leidnudt aset meie sees sündinud uues inimeses.
Koloslastele 3:10 ütleb nii.
1 Johannese 2:20 ütleb,
et meil on ju võidmine sellelt, kes on Püha
ja meil kõigil on teadmine ehk me teame kõike.
Kõik need väited ei kehti su füüsilise meele kohta,
vaid puudutavad su uuestisündinud vaimus olevat meelt,
milleks on Kristuse meel.
Kuidas aga selle mõju endst välja saada?
Paulus ütles, et kui palvetad keeltes, siis su vaim on see, mis palvetab.
Ta ütleb 1 Korintlastele 2:7, et kui palvetame keeltes,
siis me kõneleme Jumala saladusse peidetud tarkusest.
Ühtlasi ütleb ta ka 1 Korintlastele 14:2,
et palvetades keeltes räägid sa vaimu ajel saladusi.
Pannes kõik need asjad kokku -
kui palvetad keeltes, palub su vaim Jumala täiuslikus tarkuses.
Ühtlasi aga peaksid sa ka paluma tõlgitsust oma keeltes palvetamisele
nagu on öeldud 1 Korintlastele 14:13.
Pead lihtsalt paluma Jumalalt tõlgitsust asjadele, mida sa palvetad,
mispeale sa võid saada üleloomulikke ilmutusi Jumalalt.
Selle kohta on nii palju näiteid, kuid toon siinkohal vaid ühe,
et illustreerida oma tänast mõtet.
Kui me ostsime selle maja,
kus asub me praegune teenistuse peakorter...
Olime enne seda hoones, mille pind oli 1360 m2.
Meil oli 30 töötajat pluss piiblikooli rahvas,
nii et väga palju inimesi ühe väikese pinna peal.
Kui me aga siia majja kolisime, oli meil korraga 10 220 m2 pind.
Ostsin selle hoone 3,3. miljoni dollari eest,
milleks pidin võtma laenu ja mis oli tohutu ususamm mu jaoks.
Kuid me võtsime selle laenu.
Kuid vaid 900 m2 kogu sellest 10 220 m2 pinnast
oli sobilik kontori pindade jaoks.
Nii et sisuliselt oli meil uues hoones vähem ruumi,
kuna ülejäänud hoone ja ka see koht, kus praegu istun,
oli kõigest üks suur laohoone.
Te näete osasid neid kaadreid ka praegu ekraanil.
Enamus sellest 10 220 m2 pinnast oli vaid avatud pind.
Me ostsime selle hoone laenu peale
ja inimesed, kes meile laenu andsid,
ütlesid, et peame hiljem võtma ka ehituslaenu.
Kuid see ütlus oli vaid formaalsus,
sest nad poleks meile seda üldlaenugi andnud,
kui nad poleks juba ette teadnud,
et meie ehituslaenu taotlus on heakskiidetud.
See hoone polnud me jaoks 100% kasutatav sellisena nagu see oli
Igal juhul, meile lubati ehituslaenu 1-2 nädala jooksul.
Kuid seda lubadust korrati iga nädal järgnevad 9 kuud.
Nii et me saime pea aasta kasutada seda ostetud hoonet
vaid piiratud määral.
Me teenistus oli jagatud kahe hoone peale laiali,
samal ajal kui ma püüdsin leida raha, et hakata toimetama seal.
Meil kulus 50 000 dollarit erinevateks lammutustöödeks,
et lammutada suuri laokonstruktsioone jms.
Meil kulus 50 000 dollarit torustiku paigaldamiseks.
See kõik läks maksma pisut üle 100 000 dollari
ja oli ainus raha, mis meil oli.
Kuid ma lasin teha seda kõike, et kiirendada ehitustööde kulgu,
uskudes, et saame peagi ka oma ehituslaenu kätte.
Kuid miski ei tundunud toimivat, mistõttu pidime jätma kõik seisma.
See oli üks paras peavalu.
Peale 9 kuud kõike seda tralli sain uuesti panga esindajaga kokku,
kes ütles, et kuna laenu taotlemisest on juba 9 kuud möödas,
tuleb meil esitada uus taotlus
ehk siis - alustada kogu protsessiga otsast peale.
Olime oma teises hoones niigi nagu silgud karbis,
mahutades 120-130 inimest ruumi, mis oli mõeldud vaid 75'le.
Ka me piiblikooli tegevus oli kõige selle tõttu piiratud.
Nii ei kujutanud ma ka kuidagi ette oodata veel järgmised 9 kuud
ja hakata kogu protsessiga jälle otsast peale.
Nii palusin jätta kogu loo ootele ja hakkasin lihtsalt palvetama.
Päeval asju ajades ja kontoris toimetades
palvetasin nö mõistuse tasandil,
kuid niipea kui koju sain, läksin oma kõnnirajale looduses
ja hakkasin tegema just seda, mida teile neis saadetes õpetan.
Ütlesin: "Isa, ma usun, et oman oma vaimus Kristuse meelt,
nii et, kui ma palvetan, siis mu vaim on see, mis palvetab."
1 Korintlastele 14:14
Minus olev Kristuse meel, mis teab kõike, palvetab minu sees.
Nii et, ma palvetan keeltes ja kuulutan välja seda vastust,
mida ma konkreetsele olukorrale vajan.
Ühtlasi palvetasin 1 Korintlastele 14:13 kohaselt,
kus on öeldud, et kui palvetad võõrastes keeltes,
palu ka tõlgendust sellele.
Palvetasin keeltes ja ütlesin: "Isa, ma tänan Sind,
et aitad mul tõlgitseda minu sees olevat tarkust,
mis palve kaudu esile tõuseb."
Palvetasin ja kõndsin, kuniks läks vaid hetk.
Võin garanteerida, et see oli 10. minuti jooksul,
kuigi usun, et juba lausa 1. minuti jooksul
peale seda, kui olin palunud tõlgendust oma palvele,
kui Jumal tuletas mulle meelde üht prohveteeringut, mille olin saanud.
See sõnum ütles: "Hakates ehitama, ei pea sa mingit laenu võtma,
sest su oma pank katab kõik su vajadused."
Olin selle sõnumi saades mõelnud, et mis pank see siis ka mul on?
Ja sõnum jätkus: "Su partnerid on su pangaks
ja Jumal varustab sind ilma laenu võtmata."
Mul ei tulnud see prohveteering keset seda maja ostu tralli
kunagi isegi meeldegi.
Olin unustanud selle sootuks, taotledes 9 kuud laenu.
See lihtsalt ei tulnud mul meelde.
Kuid olles vaid mõne minuti keeltes palvetanud
ja küsinud Jumalalt, mis on vastus,
meenutas Ta mulle seda prohveteeringut,,
öeldes, et ma ei vaja mingit laenu, kuna mu partnerid on mu pangaks
ja Jumal ise varustab kogu seda lugu.
See oli meie jaoks suur asi.
Olime tol ajal, enne seda kõike - see oli umbes 2004. aastal,
olime tol ajal säästnud maksimaalselt 30-50 000 dollarit
ja seda kõike kümne aastaga.
Nüüd aga vajasin 3,2. miljonit dollarit.
Kui oleksin öelnud, et me ei võta seda laenu,
siis poleks ma selles osas ka enam pendeldama hakanud.
Piibliski on öeldud, et kõhklev mees on ebastabiilne.
Kui oleksin pühendanud end sellele otsusele,
oleksin sellega ka lõpuni läinud
ilma ühegi plaanita B või C.
Nii ma ka tegin, teades, et kui imet ei sünni,
kuluks mul 100 aastat, et see 3,2. miljonit kokku saada.
Kuid me teenistus oleks selle peale kokku kukkunud.
Nii et see oli suur asi mu jaoks!
Kui aga Jumal rääkis sellest mulle,
kogesin koheselt oma vaimus, et see ongi see!
Põhjus, miks miski ei toiminud,
oli selles, et ma ei pidanud seda laenu võtma,
vaid pöörduma selle teemaga oma partnerite poole.
Kuna aga tegu oli nii suure sammuga, palvetasin selle pärast 1-2 nädalat
ja arutasin seda ka oma naisega ning osade teiste inimestega,
kuniks langetasin lõpuks otsuse.
Ja täpselt päev peale seda, kui olin otsustanud,
et see on Jumala tee, mida mööda minna
ja ma ei võta laenu,
tõusid esile mitme panga esindajad, kust olime laenu küsinud
ja pakkusid mulle 4. miljonit laenu.
Kuid ma ütlesin "ei",
kuna Jumal oli mulle näidanud teist teed.
12-14 kuud peale seda, kui Jumal mulle sellest rääkis,
kolisime me oma uude majja sisse, kus ka praegu viibin.
Kogu lugu läks maksma 3,2. miljonit ja see kõik sai kaetud.
Lisaks sellele sai me teleteenistus läbi aegade suurimad ruumid,
mis meil eales olnud olid.
Meie igakuised kulud kasvasid,
kuid samas sai see 3,2. miljonit kaetud,
millest Jumal oli rääkinud.
Kuidas see kõik sündis?
See sündis tänu sellele, et seisin silmitsi millegagi,
millest ma inimlikult aru ei saanud ja millega ma toime ei tulnud,
mistõttu hakkasin palvetama keeltes,
paludes tõlgitsust sellele täiuslikule tarkusele,
mis väljendus keeltes palvetamise kaudu.
Ja korraga tõusis esile midagi, mis on muutnud kogu me teenistuse.
Meil oli oma endises hoones 30 töötajat.
Täna on meil neid üle 200.
Me poleks suutnud nii neid kui oma stuudiot ära mahutada.
Me poleks saanud ka oma piiblikooli pidada.
See kõik oli suur asi, kuid tead, kuidas see sündis?
Tänu keeltes palvetamisele ja usule, et suudan seda tõlgitseda.
Siinkohal paar praktilist nõuannet.
Kõik, millest olen siiani rääkinud, vastab täpipealt tõele
ja ongi nii lihtne.
Kuid ma ei julgustaks kedagi lihtsalt palvetama keeltes
ja haarama kinni esimesest mõttest, mis talle pähe tuleb,
mõeldes, et see ongi selle palve tõlgendus.
Sest paljudki aspektid selles võivad olla subjektiivsed.
Sa palvetad keeltes,
kuid sa ei pea siis vahepeal peatuma ja rääkima oma emakeeles,
et saada tõlgitsust.
Kui palvetad keeltes jumalateenistusel,
siis pead küll tõlgitsuse andmiseks selle oma emakeelde ümber panema,
et ka teised sellest aru ja kasu saaksid.
Kui aga palvetad üksinda keeltes, ei pea sa lõpetama -
pead lihtsalt joondama oma mõistuse selle palvega.
Sest 1. Korintlastele 14:14 ütleb, et kui ma palvetan keeltes,
on mu mõistus viljatu.
Kõik, mida tegema pead, on pöörama selle ümber,
paludes oma palvest arusaamist ning sa hakkadki mõistma teatud asju.
Nii ei lakanud minagi keeltes palvetamist,
samas kui teatud mõtted hakkasid tõusma mu meeltesse
ja Jumal tuletas mulle meelde ühte prohveteeringut.
Ta viis need asjad kokku ja näitas neid mulle.
Seega, sa ei pea lõpetama keeltes palvetamist
ja hakkama paluma teadlikus keeles, et saada tõlgitsust.
Lihtsalt palu keeltes ja palu tarkust.
See tarkus jõuab sinuni teatud mõtete ja tunnetuste kujul,
mis samas võivad olla ka valed.
Kuidas aga siis teada, kui nad on õiged?
Taaskord, pead mõõtma seda kõike Jumala Sõna põhjal.
Kui mõelda minu toodud näite peale, siis on see üldse piibellik mõelda,
et Jumal võiks varustada sind ilma laenu võtmata?
On see üldse võimalik viia läbi 3,2. miljoniline renoveerimine
ilma laenu võtmata?
Selle kinnituseks on mitmeid kirjakohti.
5 Moosese 28:12, Roomlastele 13:8
Mitmed kirjakohad, mis räägivad sellest,
et me ei peaks võlgnema midagi inimestele,
vaid et see on Jumala õnnistus,
et saame anda välja ilma midagi laenamata.
See on igati kooskõlas Piibliga
ja seetõttu sain saadud sõnumi ka Piibli põhjal üle kontrollida.
Sa pead saama kontrollida neid asju Piibli põhjal,
mida keeltes palvetamise ajal saad.
Pead tundma piisavalt hästi Piiblit, et neid asju õigesti hinnata.
Sa ei saa järgida igat mõtet, mis sulle pähe tuleb.
Kuid see on see printsiip, mida ma paljude asjade puhul kasutan
Olen kasutanud seda ka selleks, et mõista paremini Jumala Sõna.
Mulle on vahel mõned piiblisalmid tundunud täielike vastanditena.
Tundub, et nad on omavahel vastuolus.
Samas aga usun, et Jumala Sõna ei ole iseendaga vastuolus.
Sest esiteks on siinsed tõed muutnud mu elu.
Olen seda reaalselt kogenud.
Olen näinud oma poega ärkamas surnuist ellu,
mistõttu ma tean, et see toimib.
Kuid samas on mul olnud ka raskusi teatud asjade mõistmisega.
Seetõttu olen võtnud need näiliselt vastuolulised tõed
ja palvetanud nende üle keeltes,
öeldes: "Isa, ma tean, et Su Sõna ei ole kunagi enesega vastuolus,
mistõttu anna mulle arusaamist sellest."
Ja Jumal ilmutab mulle korraga midagi,
mis viib kogu loo täiuslikku tasakaalu.
Seda lausa selliselt, et ilma selle näilise vastuoluta
ei tulekski see tõde tegelikult esile.
Nii et, Püha Vaim lihtsalt ilmutab mulle neid asju.
Seetõttu olengi saanud suurel hulgal ilmutusi
Jumala Sõna kohta,
sest ma olen palvetanud keeltes ja palunud Jumalalt tõlgitsust.
Ja selles peitub üks võimas tõde.
Las ma öelda veel sedagi, et see on ka üks põhjusi,
miks keeltes rääkimist on nii palju kritiseeritud
ja selle vastu nii palju räägitud.
Täna see küll pole enam nii suur probleem kui vanasti,
aga kui ma sain 60'ndatel esimest korda Püha Vaimuga ristitud,
siis tol ajal olid vaid üksikud konfessioonid,
kes uskusid Püha Vaimuga ristimisse ja keeltes rääkimisse.
Kuid nad olid üsna väikesed
ja mu enda vaatenurgast vaadatuna ka väljaspool "normaalset",
kuhu kuulus üsna vähe inimesi, kes olid pigem vaesemad,
nii et neist oli lihtne mööda vaadata.
Kõik suuremad konfessioonid olid aga selle vastu.
Nii et, kui Püha Vaim sai üha enam
karismaatilise liikumise kaudu välja valatud,
tõusis ka tohutu vastuseis.
Kuna ma ise juhtisin piibliõppe gruppi,
kus me tunnistasime Püha Vaimu välja valamist
ja keeltes rääkimist,
siis ma sattusin oma piibligrupiga kõige esimeseks nimekirjas,
kus oli ära toodud TOP10 kohta, mis on saatanast.
Mu kohta levitati laimu ja öeldi, et ma olen saatanast.
See oli ikka tohutu vastuseis.
Tänapäeval seda selliselt enam ei näe.
Inimesed ei pruugi sellega nõustuda,
kuid nad lasevad sul uskuda oma asja ja usuvad ise oma asja.
60'ndatel aga öeldi,
et sa oled saatanast ja kogu see lugu on deemonlik.
Usun, et üks põhjusi,
miks Püha Vaimuga ristimist ja keeltes rääkimist
nii palju kritiseeriti, oli see,
et see kätkes endas neid samu tõdesid,
mida täna siin teiega jagan.
Keeltes rääkimine tähendab saada ühendust Vaimuga,
mis tuleb uuestisünni hetkel su sisse elama
ja mis hõlmab endas Kristuse meelt, Jumala usku,
tervenemist ja vabanemist.
Mitmeid erinevaid asju.
Nii et, kui sa räägid keeltes, lased sa sel kõigel esile tõusta.
See on sama lugu nagu maa all peituva naftaga,
mis enamus juhtudel ikka ei pursku ise maa seest üles,
vaid sa pead puurima maasse augu ja laskma rõhu välja,
et nafta saaks pinnale tõusta.
Nii on ka kõik need aarded - Kristuse meel, Jumala usk,
Jumala tervendav vägi jne. kõik sinu sees peidus.
Küsimus vaid on, kuidas saada kõike su vaimus peituvat
välja füüsilisse sfääri?
Keeltes rääkimise ajal on su vaim see, mis palvetab (1. Korintlastele 14:14).
1. Korintlastele 14:13 ütleb aga seda, et kui palvetad keeltes,
siis palu sellele ka tõlgitsust.
Nii võid saada selle elu, mis on su uuestisündinud vaimus,
välja vaimsest sfäärist füüsilisse ja mõistuslikku sfääri.
Seda siis läbi keeltes palvetamise ja tõlgitsuse palumise.
Ma ei tea, kas sellest on sulle abi, aga minu elu on see küll muutnud.
Mul on nii palju tunnistusi selle kohta, kuidas Jumal on seda kasutanud,
et anda mulle üleloomulikke vastuseid.
See töötab ka sinu puhul.
Osa teist võib nüüd mõelda: "Aga mul ei ole seda andi!
Kuidas üldse rääkida keeltes?"
Mul pole hetkel aega, et sellest õpetada,
kuid sa võid võtta meiega ühendust,
kas helistades Inglismaale või me kodulehe kaudu,
kus sulle jagatakse rohkem selgitusi ja ka palvetatakse su eest.
Kuid see on hoopis eraldi kogemus võrreldes päästmisega.
Need kaks ei pea olema eraldatud kuude või aastate pikkuse aja poolest,
vaid sa võid saada sellest osa üsna spontaanselt.
Vähemalt nii juhtus Korneeliusega Apostlite tegude raamatus 10:44-47.
Nii tema kui kogu ta pere said Püha Vaimuga ristitud
enam-vähem paralleelselt uuestisünniga.
Apostlid aga kogesid uuestisündi siis,
kui nad mõistsid, et Jeesus on surnuist üles tõusnud
ning Püha Vaimuga ristimist tuli veel veidi oodata.
Apostlite tegude 8. ptk.'s läks Filippus Samaariasse kuulutama,
nii et kõik sealsed inimesed kogesid uuestisündi
ja said veega ristitud.
Peale seda aga tulid ka apostlid sinna
ja panid oma käed nende peale, et nad võtaks vastu Püha Vaimu.
Nad tegid seda ja hakkasid rääkima uutes keeltes.
Seega, see on omaette kogemus.
Selle ja pääste vahel ei pea olema mingi pikk aeg,
kuid see on eraldiseisev kogemus.
Kui oled uuestisündinud, on ka su vaim muudetud.
Sinu vaimus on Kristuse meel
ja kõik need muud asjad, millest olen rääkinud.
Kuid sa vajad Püha Vaimuga ristimist; sa pead saama sellega läbi immutatud
Osa inimesi ütleb:
"Ma sain Püha Vaimu uuestisünni hetkel."
Mul pole aega seda pikemalt selgitada,
kuid las ma öelda seda järgnevalt:
sa võid ju omada Püha Vaimu, aga kas Püha Vaim omab ka sind?
Sa võid kogeda oma elus
üht suuremat Püha Vaimu väljavalamist ja esile tulemist
kui vaid see, et oled uuestisündinud, mis muudab vaid su vaimu.
Mu enda kogemus on see,
et kui sain ristitud Püha Vaimuga ja hakkasin keeltes rääkima,
toimus minus ka väliselt üks suurem muutus
kui siis, kui sündisin vaimselt uuesti.
Jah, seespidiselt võetuna
on uuestisünd kõige suurem ja olulisem asi.
See on oluline.
Mis aga puudutab sellest seesmise elu ammutamisest
ja oma meelte uuendamisest ning Jumala väe esiletulekut,
siis selle kohta kehtib Jeesuse ütlus Apostlite tegudes 1:8
"Vaid te saate väe Pühalt Vaimult, kes tuleb teie üle,
ja te peate olema minu tunnistajad..."
Selleks, et omada väge, tuleb võtta vastu Püha Vaim.
Vähemalt see on mu enda kogemus, kuidas vägi saab hakata toimima.
Nii et, kui oled uuestisündinud, aga ei räägi veel keeltes,
pead selle vastu võtma.
Mõni võib mõelda: "Kas ma ikka pean rääkima keeltes?"
Sa mitte ei pea, aga sul on võimalus selleks.
Ma hetkel ju ei räägi keeltes, kuigi võiksin.
Keeltes rääkimine on tahte küsimus.
"Mis sa tahad öelda, et võid lülida Püha Vaimu sisse-välja?"
Ei. Ta on kogu aeg "sisse lülitatud"!
Mina olen see, kes lülitub sisse-välja.
Ma võin rääkida keeltes igakord, kui vaid tahan,
kuid siis poleks sellest teile kui televaatajatele mingit kasu.
Mida ma öelda tahan, on see, et sul on võimalus rääkida keeltes.
Nii et küsimus pole selles, kas sa pead või mitte.
Küsid nüüd: "Aga kas taevasse pääseb ka siis,
kui pole Püha Vaimuga ristitud ja ei räägi keeltes?"
Muidugi pääseb!
Muide, sa jõuad sinna palju varem,
sest sul pole sel juhul väge ületada kõiki haigusi ja hädasid,
mistõttu sa ka sured varem.
Nii et, jaa - pääsed taevasse ka ilma selleta,
kuid miks sa peaksid tahtma nii?
See on oluline su enda jaoks
võtta vastu Püha Vaim ja rääkida keeltes.
Kui sa pole veel seda teinud, võta meiega ühendust
ja telli endale vastavasisulised materjalid.
Kuid mis veelgi olulisem - palu, et keegi palvetaks su eest.
Sa võid kogeda uuestisündi läbi palve ja pääste vastuvõtmise,
kui sa pole seda kunagi varem teinud.
Sa pead võtma Jeesuse enne vastu, kui saad osa Püha Vaimu ristimisest.
Kui sa aga oled juba uuestisündinud
ja pole saanud osa Püha Vaimu ristimisest
ega räägi keeltes,
siis võid paluda, et keegi palvetaks su eest.
Lisaks sellele on mul ka selle teemalisi materjale,
mis puudutavad Püha Vaimuga ristimist.
See kõik on osa Pühast Vaimust.
See on sama, kui ostad endale uued tennised.
Nendega käivad alati ka paelad kaasas.
Võttes vastu Püha Vaimu ristimise,
annab Jumal sulle ka võime rääkida keeltes.
Küsimus on vaid selles, kas tahad seda rakendada?
Taaskord, võta meiega ühendust,
et tellida endale materjale, mis on sulle suureks abiks.
Meil on erinevatel teemadel materjale.
Sh siis ka materjalid teemade kohta, mida olen viimasel ajal käsitlenud -
Jumala usk, Kristuse meel jne.
Jätkan seeriaga "Vaim, hing ja ihu" veel ka järgmisel korral,
nii et vaata meid jälle.
Lugesin Piiblist, et olen uus loodu.
Et kõik vana on möödas ja uus on tekkinud.
Kuid mu välimus pole muutunud.
Ma tunnen end ka nii nagu enne.
On ikka tõesti midagi muutunud?
On! Kõik on muutunud!
Andrew 4-osaline õppematerjal "Vaim, hing ja ihu"
on tellitav kas CD'de või DVD'de peal.
Kasuta tellimisel koodi T-1027 ja märgi ära, kas "CD" või "DVD"
Tellimistasu on kodulehel 13 eurot.
Ühtlasi on saadaval ka sama sarja raamat,
mille tellimiskood on T-318 ja mis maksab 15 eurot.
Lisaks sellele on kogu see õpetus saadaval ka õpetamismaterjalina,
millega on kaasas CD-rom,
kus on peal täiendavad materjalid iga õppetunni jaoks.
Tellimiskood on T-418 ja see maksab 35 eurot.
Parim viis meiega kontakteerumiseks on läbi meie kodulehekülje,
kust saad 24/7 tellida me materjale.
Kodulehelt saad alla laadida ka palju tasuta materjale.
Nii iseenda jaoks, kui teistega jagamiseks.
Üle 400 õpetuse vaid ühe klahvivajutuse kaugusel.
See kätkeb endas enam kui 7 aasta jagu telesaateid
ja üle 10 aasta jagu raadiosaateid, mida saad laadida alla mp3 formaadis
või kuulata otse netis.
Taaskord, need kõik on tasuta me kodulehel www.awme.net
Meie kontaktandmed ühenduse võtmiseks on ekraanil.
Loodame, et võtad meiega ühendust!
Tean, et Jumal on puudutanud paljusid teist täna
ja te olete hakanud mõistma,
et on enamat kui vaid füüsiline ja emotsionaalne eksistents.
Et me sees on ka vaim ja sa oled leidnud elu selle läbi.
Samas on veel nii palju enamat ja sa ei tea, kuhu poole pöörduda.
Tahan julgustada sind tellima kõiki neid materjale,
aga samas - kui ka helistad meile Inglismaale,
võid paluda, et keegi palvetaks su eest,
nii et kogu see lugu võiks saada reaalsuseks su jaoks.
Me telefonikeskuses töötavad imelised, küpsed kristlased,
kes saavad olla sulle abiks,
nii et kui soovid, võid helistada Inglismaale.
Lisaks sellele tahame tuua välja Andrew eesootavad konverentsid.
Täpsem info www.awme.net
Ühtlasi tahame tõsta esile Andrew raamatut:
"Avasta võtmed, kuidas olla pidevalt täidetud Jumalaga".
Raamat on tellitav ekraanil oleva kodulehe kaudu
vabatahtliku annetuse alusel sellele teenistusele.
Järgnev info puudutab Andrew Ugandas juba toimunud konverentse.
Värskem info Andrew kodulehelt www.awme.net
Vaata meid kindlasti ka järgmisel nädalal.
Tõlge: Anne-Ly Raukas